دونیا بانکی، تورکیه‌نین بو ایله باغلی بؤیومه گؤزلمه‌سینی 0.5 امتیاز آرتیرا‌راق یوزده 3.5-ه یوکسلددی.
تورکیه، ائدیلن یوخاری یؤنلو رئویزیون‌لارلا بؤیومه گؤزلمه‌لری ان چوخ یوکسلدیلن اؤلکه اولدو.
دونیا بانکی، "قلوبال ایقتیصادی گؤزلمه‌لر (GEP)" راپور‌ونون ژوئن 2017 ساییسینی یایینلادی.
راپورا گؤره، تورکیه‌نین بو ایلکی بؤیومه گؤزلمه‌سی 0.5 بال‌لیق آرتیملا یوزده 3.5-ه یوکسلدیلدی. تورکیه‌نین 2018 و 2019 بؤیومه تخمین‌لری ایسه سیراسییلا یوزده 3.9 و یوزده 4.1ه رئویزه ائدیلدی.
دونیا بانکی‌نین تورکیه‌یه باغلی بؤیومه گؤزلمه‌لری ژانویه آییندا یایینلانان بیر اوّلکی قلوبال ایقتیصادی گؤزلمه‌لر راپورندا، 2017 اوچون یوزده 3، 2018 اوچون یوزده 3.5 و 2019 اوچون یوزده 3.7 اولا‌راق تعیین اولونموشدو.
تورکیه، ائدیلن یوخاری یؤنلو رئویزیون‌لارلا راپوردا بؤیومه گؤزلمه‌لری ان چوخ یوکسلدیلن اؤلکه اولدو.
قلوبال ایقتیصادی گؤزلمه‌لر راپورندا، چین، برزیل، هیندیستان، اندونزی، مکزیک، روسیا و تورکیه‌دن عبارت ان بؤیوک 7 اینکیشاف ائدن اؤلکه‌نین عمومی بؤیومه‌سی‌نین 2018 اعتباریله اوزون مدت‌لی اورتاماسینی آشاجاغی قید ائدیلدی.
"بو قروپ، زامان ایچینده قلوبال ایقتیصاددا گئده‌رک بؤیوین بیر رول اویناماغا باشلادی" دئییلن راپوردا، بو اؤلکه‌لرین داها سرعت‌لی بؤیومه‌سی‌نین هم دیگر اینکیشاف ائدن اؤلکه‌لری هم ده قلوبال ایقتیصادی مثبت تأثیر ائتدیگی ایفاده ائدیلدی.
دونیا بانکی، قلوبال ایقتیصادی گؤزلمه‌لر راپور‌نون ژوئن 2016 ساییسیندا، قلوبال ایقتیصادا یؤنلیک گؤزلمه‌لرینی ایسه رئویزه ائتمه‌دی.
گلیشمیش ایقتیصاد‌لارین باشیندا گلن آمریکانین بو ایلکی بؤیومه گؤزلمه‌سی یوزده 2،2دن یوزده 2.1ه چکیلرکن، 6 آی اوّل یوزده 1،8 و یوزده 1.7 اولا‌راق آچیق‌لانان 2018 و 2019 گؤزلمه‌لری ایسه دگیشدیریلمدی.
آورو بؤلگه‌سینه باغلی 2017 تخمینینی یوزده 1،5دن یوزده 1،7یه چیخاران دونیا بانکی، 2018 و 2019 ایللرینه یؤنلیک تخمینلرینی ده یوزده 1.4دن یوزده 1.5ه یوکسلددی.
گلیشمیش اؤلکه قروپون‌داکی ان بؤیوک یوخاری یؤنلو رئویزیون ایسه ژاپونا ایستیقامت‌لی اولدو. اؤلکه‌نین 2017ده باغلی بؤیومه گؤزلمه‌سی یوزده 0.9دن یوزده 1.5ه چیخاریلدی. ژاپونون گله‌جک 2 ایله یؤنلیک بؤیومه گؤزلمه‌سی ده هر ایل 0.2 بال آرتیریلا‌راق سیراسییلا یوزده 1 و یوزده 0.6 اولا‌راق تعیین اولوندو.
